Source: https://www.slov-lex.sk/pravne-predpisy/SK/ZZ/1999/9/19990127.html
Timestamp: 2020-07-02 15:53:46+00:00
Document Index: 14133092

Matched Legal Cases: ['čl. 84', 'čl. 86', 'čl. 87', 'čl. 87', 'čl. 102', 'čl. 89', 'Čl. 101', 'Čl. 101', 'čl. 102', 'čl. 102', 'čl. 102', 'čl. 102', 'čl. 102', 'čl. 102', 'čl. 103', 'čl. 103', 'Čl. 103', 'čl. 104', 'čl. 105', 'čl. 102', 'čl. 105', 'čl. 102', 'čl. 105', 'súd ', 'Čl. 106', 'Čl. 106', 'Čl. 107', 'Čl. 107', 'súd ', 'Čl. 111', 'Čl. 111', 'čl. 129', 'súd ', 'čl. 129', 'súd ', 'čl. 129', 'súd ', 'Čl. 131', 'súd ', 'čl. 105', 'čl. 107', 'čl. 125', 'čl. 129', 'čl. 136', 'čl. 138', 'čl. 154', 'čl. 154', 'Čl. 154', 'čl. 101']

9/1999 Z.z. - Ústavný zákon, ktorým sa mení a dop... - SLOV-LEX
9/1999 Z.z./
Časová verzia predpisu účinná od 27.01.1999
zo 14. januára 1999,
ktorým sa mení a dopĺňa Ústava Slovenskej republiky č. 460/1992 Zb. v znení ústavného zákona č. 244/1998 Z. z.
Ústava Slovenskej republiky č. 460/1992 Zb. v znení ústavného zákona č. 244/1998 Z. z. sa mení a dopĺňa takto:
V čl. 84 odsek 3 znie:
Na prijatie ústavy, zmenu ústavy, ústavného zákona, na prijatie uznesenia o ľudovom hlasovaní o odvolaní prezidenta Slovenskej republiky, na podanie obžaloby na prezidenta a na vypovedanie vojny inému štátu je potrebný súhlas aspoň trojpätinovej väčšiny všetkých poslancov.“.
V čl. 86 sa vypúšťa písmeno b). Doterajšie písmená c) až l) sa označujú ako písmená b) až k).
V čl. 87 odsek 3 znie:
Ak prezident Slovenskej republiky vráti zákon s pripomienkami, Národná rada Slovenskej republiky zákon opätovne prerokuje a v prípade jeho schválenia musí byť takýto zákon vyhlásený.“.
V čl. 87 odsek 4 znie:
Na prijatie zákona vráteného prezidentom Slovenskej republiky podľa čl. 102 písm. n) je potrebný súhlas nadpolovičnej väčšiny všetkých poslancov.“.
V čl. 89 ods. 2 písmená d), e) a f) znejú:
vyhlasuje ľudové hlasovanie o odvolaní prezidenta Slovenskej republiky.“.
Čl. 101 znie:
„Čl. 101
Podrobnosti o voľbách prezidenta ustanoví zákon.“.
V čl. 102 písmeno d) znie:
môže rozpustiť Národnú radu Slovenskej republiky, ak Národná rada Slovenskej republiky v lehote šiestich mesiacov od vymenovania vlády Slovenskej republiky neschválila jej programové vyhlásenie, ak sa Národná rada Slovenskej republiky neuzniesla do troch mesiacov o vládnom návrhu zákona, s ktorým vláda spojila vyslovenie dôvery, ak Národná rada Slovenskej republiky nebola dlhšie ako tri mesiace spôsobilá uznášať sa, hoci jej zasadanie nebolo prerušené a hoci bola v tom čase opakovane zvolávaná na schôdzu, alebo ak zasadanie Národnej rady Slovenskej republiky bolo prerušené na dlhší čas, ako dovoľuje ústava. Toto právo nemôže uplatniť počas posledných šiestich mesiacov svojho volebného obdobia. Prezident rozpustí Národnú radu Slovenskej republiky v prípade, ak v ľudovom hlasovaní o odvolaní prezidenta nebol prezident odvolaný.“.
V čl. 102 písmeno n) znie:
môže vrátiť Národnej rade Slovenskej republiky zákon s pripomienkami, a to v lehote do 15 dní od doručenia schváleného zákona,“.
V čl. 102 písmeno p) znie:
má právo vyžadovať si od vlády Slovenskej republiky a od jej členov informácie potrebné na plnenie svojich úloh.“.
V čl. 102 sa vypúšťa písmeno r).
Doterajší text čl. 102 sa označuje ako odsek 1 a dopĺňa sa odsekom 2, ktorý znie:
Rozhodnutie prezidenta vydané podľa čl. 102 písm. b) a i), ak ide o udelenie amnestie, a podľa písmena j) je platné, ak ho podpíše predseda vlády Slovenskej republiky alebo príslušný minister; v týchto prípadoch za rozhodnutie prezidenta zodpovedá vláda Slovenskej republiky.“.
V čl. 103 odsek 1 znie:
Za prezidenta možno zvoliť každého občana Slovenskej republiky, ktorý je voliteľný za poslanca Národnej rady Slovenskej republiky a v deň voľby dosiahol vek 40 rokov.“.
V čl. 103 odsek 3 znie:
Voľbu prezidenta vyhlasuje predseda Národnej rady Slovenskej republiky tak, aby sa prvé kolo volieb uskutočnilo najneskôr 60 dní pred uplynutím funkčného obdobia úradujúceho prezidenta. Ak sa úrad prezidenta uvoľní pred uplynutím funkčného obdobia, predseda Národnej rady Slovenskej republiky vyhlási voľbu prezidenta do siedmich dní tak, aby sa prvé kolo volieb uskutočnilo najneskôr do 60 dní odo dňa vyhlásenia voľby prezidenta.“.
Čl. 103 sa dopĺňa odsekmi 6 a 7, ktoré znejú:
Predseda Ústavného súdu Slovenskej republiky písomne oznámi vzdanie sa funkcie prezidenta predsedovi Národnej rady Slovenskej republiky.“.
V čl. 104 ods. 1 sa slová „jej predsedu“ nahrádzajú slovami „predsedu Ústavného súdu Slovenskej republiky“.
V čl. 105 ods. 1 v prvej vete sa za slová „čl. 102“ vkladajú slová „ods. 1“.
V čl. 105 ods. 1 štvrtá veta znie:
„Oprávnenia prezidenta podľa čl. 102 ods. 1 písm. e), f) a g) prechádzajú v tom čase na predsedu Národnej rady Slovenskej republiky.“.
V čl. 105 odsek 2 znie:
Ak prezident nemôže vykonávať svoju funkciu dlhšie ako šesť mesiacov, Ústavný súd Slovenskej republiky vyhlási, že funkcia prezidenta sa uvoľnila. Dňom tohto vyhlásenia sa skončí funkčné obdobie doterajšieho prezidenta.“.
Čl. 106 znie:
„Čl. 106
Podrobnosti o odvolaní prezidenta ustanoví zákon.“.
Čl. 107 znie:
„Čl. 107
Prezidenta možno stíhať iba za úmyselné porušenie ústavy alebo za vlastizradu. O podaní obžaloby na prezidenta rozhoduje Národná rada Slovenskej republiky trojpätinovou väčšinou hlasov všetkých poslancov. Obžalobu podáva Národná rada Slovenskej republiky na Ústavný súd Slovenskej republiky, ktorý o nej rozhodne v pléne. Odsudzujúce rozhodnutie Ústavného súdu Slovenskej republiky znamená stratu funkcie prezidenta a spôsobilosti túto funkciu opätovne získať.“.
Čl. 111 znie:
„Čl. 111
Na návrh predsedu vlády prezident Slovenskej republiky vymenuje a odvolá ďalších členov vlády a poverí ich riadením ministerstiev. Za podpredsedu vlády a ministra môže vymenovať občana, ktorý je voliteľný za poslanca Národnej rady Slovenskej republiky.“.
V čl. 129 odsek 2 znie:
Ústavný súd rozhoduje o ústavnosti a zákonnosti volieb a odvolávaní prezidenta Slovenskej republiky, volieb do Národnej rady Slovenskej republiky a volieb do orgánov územnej samosprávy.“.
V čl. 129 odsek 3 znie:
Ústavný súd rozhoduje o sťažnostiach proti výsledku referenda a o sťažnostiach proti výsledku ľudového hlasovania o odvolaní prezidenta Slovenskej republiky.“.
V čl. 129 odsek 5 znie:
Ústavný súd rozhoduje o obžalobe Národnej rady Slovenskej republiky proti prezidentovi Slovenskej republiky vo veci úmyselného porušenia ústavy a vlastizrady.“.
Čl. 131 znie:
„Ústavný súd rozhoduje v pléne vo veciach uvedených v čl. 105 ods. 2, čl. 107, čl. 125 písm. a) a b), čl. 129 ods. 2 až 5, čl. 136 ods. 2, čl. 138 ods. 2 a 3 a o úprave svojich vnútorných pomerov.“.
Za čl. 154 sa vkladá čl. 154a, ktorý znie:
„Čl. 154a
Voľbu prezidenta Slovenskej republiky podľa tohto ústavného zákona vyhlási predseda Národnej rady Slovenskej republiky do 30 dní od nadobudnutia účinnosti zákona vydaného podľa čl. 101 ods. 10.“.
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie Ústavy Slovenskej republiky č. 460/1992 Zb., ako vyplýva z ústavného zákona č. 244/1998 Z. z. a zo zmien a doplnení vykonaných týmto ústavným zákonom.
Číslo: 9/1999 Z. z.
Názov: Ústavný zákon, ktorým sa mení a dopĺňa ústava Slovenskej republiky č. 460/1992 Zb. v znení ústavného zákona č. 244/1998 Z. z.
Dátum schválenia: 14.01.1999
Dátum vyhlásenia: 27.01.1999
Nachádza sa v čiastke: 5/1999
2. 27.01.1999 -